หุ้นสหรัฐฯปิดในกรอบแคบ
ดัชนีหุ้นดาวโจนส์&nbsp; ปิดที่ 11,362.10 จุด&nbsp; ลดลง 19.90 จุด ด้านแนสแดค ปิดที่ 2,594.92 จุด เพิ่มขึ้น 3.46 จุด
7 ธ.ค. 2553

ดัชนีหุ้นดาวโจนส์  ปิดที่ 11,362.10 จุด  ลดลง 19.90 จุด ด้านแนสแดค ปิดที่ 2,594.92 จุด เพิ่มขึ้น 3.46 จุด
ด้านตลาดหุ้นสหรัฐฯวานนี้ ปิดผสมผสาน หลังนักลงทุนชั่งน้ำหนักคำพูดของเบน เบอร์นันกี ประธานธนาคารกลางอเมริกา ที่ส่งสัญญาณว่าพร้อมดำเนินมาตรการกระตุ้นเศรษฐกิจรอบใหม่หากว่าเศรษฐกิจของอเมริกายังสตาร์ทไม่ติด
ดัชนีหุ้นดาวโจนส์ ลดลง 19.90 จุด (0.17 เปอร์เซ็นต์) ปิดที่ 11,362.10 จุด แนสแดค เพิ่มขึ้น 3.46 จุด (0.13 เปอร์เซ็นต์) ปิดที่ 2,594.92 จุด เอสแอนด์พี ลดลง 1.59 จุด (0.13 เปอร์เซ็นต์) ปิดที่ 1,223.12 จุด 
ด้าน ราคาน้ำมันยังคงขยับขึ้นต่อเนื่องเมื่อวันจันทร์(6) จากแรงคาดหมายต่ออุสงค์ระดับสูงท่ามกลางอากาศหนาวที่เล่นงานยุโรปและสหรัฐฯ
สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนมกราคม เพิ่มขึ้น 19 เซนต์ ปิดที่ 89.38 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 3 เซนต์ ปิดที่ 91.45 ดอลลาร์ต่อบาร์เรล